當今西班牙國王菲臘六世
**西班牙君主**係西班牙嘅元首，當今國王係菲臘六世。

名義上，西班牙君主係指緊自1492年之後，西班牙由伊莎貝拉一世同費迪南二世統一先有嘅稱呼，簡單啲嚟講西班牙君主係由伊莎貝拉一世同費迪南二世開始計嘅。

稱號
--

歷史
--

歷任國王
----

### 未初步統一前

西班牙響未統一之前曾經係羅馬帝國轄下嘅一個省（西班牙文：Hispania），之後好多公國、王國、軍權等等乘機掘起。想知道響1474年之前存在響伊比利半島上嘅政權同埋佢哋嘅國王，可以去睇：

* 西哥德國王一覽
* 阿斯圖里亞斯國王一覽
* 納華拉國王一覽
* 利昂國王一覽
* 亞拉岡國王一覽
* 加利西亞國王一覽
* 卡斯提亞國王一覽

### 特拉斯塔馬拉王朝

1474年，利昂、卡斯提亞公主伊莎貝拉同亞拉岡王子費迪南聯婚。同年，伊莎貝拉登基做女王，係伊莎貝拉一世；而費迪南就響1479年由父王環二世手上接過王位，成為亞拉岡國王，係費迪南二世（又叫卡斯提亞嘅費迪南五世）。自此，伊比利半島上三大王國──利昂王國、卡斯提亞王國同亞拉岡王國正式聯合，初步統一西班牙，但依然係「共主聯邦」。1504年，環娜一世正式繼位成卡斯提亞女王；1516年又登基成亞拉岡女王。佢同哈布斯堡王子菲臘結婚，兩公婆共治，之後佢哋個大仔卡洛斯一世登基做國王，西班牙入哈布斯堡王朝。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 伊莎貝拉一世 |  |  | 1474年ー1504年 | 天主教雙王 | 同老公費迪南五世共治 |
| 費迪南五世 |  |  | 1479年ー1516年 | 亞拉岡嘅費迪南二世天主教雙王 | 同老婆伊莎貝拉一世共治 |
| 環娜一世 |  |  | 1504年ー1506年（同老公菲臘共治）1516年ー1555年（同大仔卡洛斯共治） | 瘋女 | 費迪南五世大女大佬環走咗 |
| 菲臘一世 |  |  | 1504年ー1506年 | 靚仔 | 環娜一世個老公 |

### 西班牙哈布斯堡王朝

1516年，卡洛斯一世得以同阿媽環娜一世共治（掛名共治，因為環娜一世畀人軟禁，所以實際上係得佢一個做國王），而佢老豆菲臘一世係哈布斯堡王朝出身，所以亦開啟咗西班牙哈布斯堡王朝。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 卡洛斯一世 |  |  | 1516年—1556年 | 卡爾五世 | 同阿媽環娜一世共治 |
| 菲臘二世 |  |  | 1556年—1598年 | 謹慎嘅 | 卡洛斯一世個仔 |
| 菲臘三世 |  |  | 1598年—1621年 | 虔誠者 | 菲臘二世個仔 |
| 菲臘四世 |  |  | 1621年—1665年 | 偉大嘅 | 菲臘三世個仔 |
| 卡洛斯二世 |  |  | 1665年—1700年 | 著魔者（即鬼上身） | 菲臘四世個仔 |
| *卡洛斯三世* |  |  | 1703年—1715年 | 神聖羅馬帝國皇帝卡爾六世 | 卡洛斯二世開頭承認嘅繼承人後嚟卡洛斯二世改為承認安茹公爵響王位戰爭入面爭位失敗 |

### 波旁王朝

卡洛斯二世冇仔女，臨死前承認咗自己嘅外甥孫、大王太子路易二仔安茹公爵菲臘係王位繼承人。經過王位戰爭之後，最終波旁王朝嘅安茹公爵菲臘獲得承認，正式成為西班牙國王，係菲臘五世。同時，佢亦將自己個名由Philippe改做Felipe，而自己個姓亦將佢西班牙化成Borbón（原本係Bourbon）。西班牙王位由此畀咗波旁王朝。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 菲臘五世 |  |  | 1700年—1724年 | 猛烈嘅 | 卡洛斯二世承認嘅繼承人菲臘四世個外孫響王位戰爭獲得其他國家承認 |
| 路易一世 |  |  | 1724年 | 被喜愛同自由嘅 | 菲臘五世大仔 |
| 菲臘五世 |  |  | 1724年—1746年 |  | 個仔路易一世死咗，重祚 |
| 費迪南六世 |  |  | 1746年—1759年 | 智者同公正者 | 菲臘五世二仔 |
| 卡洛斯三世 |  |  | 1759年—1788年 | 開明者同市鎮王 | 菲臘五世三仔 |
| 卡洛斯四世 |  |  | 1788年—1808年 | 狩獵者 | 卡洛斯三世個仔 |
| 費迪南七世 |  |  | 1808年 | 暴躁王 | 卡洛斯四世個仔 |

### 波拿巴王朝

1808年，卡洛斯四世係讓位畀費迪南七世後，就畀拿破崙控制。拿破崙為咗將王位畀自己大佬約瑟夫，就要求卡洛斯四世先收返個王位，之後再讓位畀約瑟夫。佢嘅稱號係「約瑟夫一世，西班牙暨印度國王」。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 約瑟夫一世 |  |  | 1808年ー1813年 | 入侵者 | 卡洛斯四世讓位畀佢（實際上佢係被迫讓位） |

### 波旁王朝（第一次復辟）

1813年，拿破崙帝國冇咗，費迪南七世得以做返國王。尊號繼續係「king of Castile, Leon, Aragon,… by the Grace of God」。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 費迪南七世 |  |  | 1813年ー1833年 | 暴躁王 | 拿破崙打輸仗卡洛斯四世個仔 |
| 伊莎貝拉二世 |  |  | 1833年ー1868年 | 命運悲慘者 | 費迪南七世大女 |

### 薩伏依王朝

1868年，西班牙議會推翻咗伊莎貝拉二世，另立意大利柯斯特公爵、國王域多利奧·伊曼紐二世二仔阿馬迪奧係新國王，稱號係「King of Spain, by the Grace of God and will of the nation」。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 阿馬迪奧一世 |  |  | 1870年ー1873年 | 紳士王 | 伊莎貝拉二世畀議會推翻新政府擁立佢係新國王 |

### 波旁王朝（第二次復辟）

1873年，阿馬迪奧一世因為得唔到最大嘅兩個勢力（共和派同埋卡洛斯派）嘅支持，又完全搞唔掂西班牙混亂嘅情況，宣佈退位。之後，議會一度成立共和國，無耐就擁立前女王伊莎貝拉二世個仔阿方索係國王，係阿方索十二世。稱號係「Constitutional King of Spain」。

| 名 | 樣 | 徽 | 統治時期 | 另名 | 註 |
| --- | --- | --- | --- | --- | --- |
| 阿方索十二世 |  |  | 1874年ー1875年 | 和事佬 | 前女王伊莎貝拉二世個仔 |
| 阿方索十三世 |  |  | 1886年ー1931年 | 非洲嘅 | 阿方索十二世嘅遺腹子1886年ー1904年由阿媽瑪麗亞·基斯提娜攝政 |

### 波旁王朝（第三次復辟）

1969年，佛朗哥指定環卡洛斯（時任波旁-安茹家族嘅阿頭環王子個仔）係繼承人。1975年佛朗哥走咗，環卡洛斯登基做國王，波旁王朝亦係咁第三次復辟。而依家嘅稱號唔同之前，淨係單單嘅西班牙國王。

另外，環卡洛斯一世響老豆環伯爵走咗之後，追封佢做西班牙國王環三世。

| 名 | 樣 | 徽 | 統治時期 | 註 |
| --- | --- | --- | --- | --- |
| 環卡洛斯一世 |  |  | 1975年ー2014年 | 阿方索十三世個孫1969年畀佛朗哥欽點做繼承人 |
| 菲臘六世 |  |  | 2014年ー | 環卡洛斯一世個仔 |

| * 睇
* 傾
* 改
西班牙君主 |
| --- |
| 西班牙君主一覽 | 王位繼承順序 | 西班牙國王系圖 |
|  | 聯婚君主 | 
* 伊莎貝拉一世 m. 費迪南五世
* 環娜一世 m. 菲臘一世

 |  |
| 正式君主 | 
* 卡洛斯一世
* 菲臘二世
* 菲臘三世
* 菲臘四世
* 卡洛斯二世
* 菲臘五世
* 路易一世
* 費迪南六世
* 卡洛斯三世
* 卡洛斯四世
* 約瑟夫一世
* 費迪南七世
* 伊莎貝拉二世
* 阿馬迪奧一世
* 阿方索十二世
* 阿方索十三世
* 環卡洛斯一世
* 菲臘六世

 |
| 追贈君主 | 
* 環三世

 |